# Аналіз работы Дзяржаўнай установы адукацыі

# “Сіняўская сярэдняя школа Клецкага раёна”

# за 2021/2022 навучальны год

Адукацыйны працэсуДзяржаўнай установе адукацыі “Сіняўская сярэдняя школа Клецкага раёна” арганізуецца ў адпаведнасці з устаноўленымі Кодэксам Рэспублікі Беларусь “Аб адукацыі” патрабаваннямі да арганізацыі адукацыйнага працэсу пры рэалізацыі адукацыйных праграм агульнай сярэдняй адукацыі.

Работа педагагічнага калектыву ў 2021/2022 навучальным годзе была накіравана на рэалізацыю мэты - стварэнне ўмоў для ўдасканалення адукацыйнай прасторы школы, якая забяспечвае развіццё суб’ектаў адукацыйнага працэсу ва ўмовах фарміравання асобасна-прафесійных каптетэнцый педагогаў і асобасна-вучэбных кампетэнцый навучэнцаў.

Вынікі навучальнага года паказваюць, што мэта была вызначана правільна, аднак работу над асобнымі задачамі неабходна прадоўжыць у наступным навучальным годзе.

**Арганізацыя і стан адукацыйнага працэсу.**

Арганізацыйна-педагагічныя мерапрыемствы, накіраваныя на атрыманне вучнямі адукацыі, праводзіліся з мэтай стварэння неабходных умоў для эфектыўнага функцыянавання і развіцця ўстановы адукацыі.

Па мікрараёне ўстановы на 01.09.2021 падлягала навучанню 195 дзяцей. Установу наведвалі 117 вучняў, працавала 11 класаў-камплектаў (2020/2021 – 117 вучняў, 2019/2020 – 119 вучняў, 2018/2019 – 137 вучняў, 2017/2018– 149 вучняў, 2016/2017– 145 вучняў у 11-ці класах). Сярэдняя напаўняльнасць класаў - 10 вучняў.

Для ажыццяўлення адукацыйнага працэсу выкарыстоўваліся 14 вучэбных кабінетаў, 1 камп’ютарны клас, 1 лінгафонны кабінет, спартыўная зала, актавая зала (сумяшчаецца са сталовай). Вучэбныя кабінеты ўкамплектаваны неабходнай мэбляю. Памяшканні абсталяваны згодна з правіламі тэхнікі бяспекі і супрацьпажарнай бяспекі.

Для арганізацыі ўрокаў фізічнай культуры маецца спартыўная база, якая ўключае спартыўную залу, стадыён, гульнявыя пляцоўкі, спартыўнае абсталяванне і інвентар.

Выконваюцца сацыяльныя стандарты: забеспячэнне агульнай плошчай на 1 навучэнца складае 23,2 м2, будынкамі спартыўнага прызначэння – 1,00 м2, спартыўнымі плоскаснымі збудаваннямі 13,2 м2, бюджэтнае фінансаванне на аднаго навучэнца склала 4424,79 тысячы рублёў, забеспячэнне камп’ютарамі адпавядае нарматыву (1 камп’ютарны клас на ўстанову), наяўнасць ТСО: 2 мультымедыйныя праектары, 1 інтэрактыўная дошка, 2 ноўтбукі, 2 ксераксы, 2 сканеры, 6 прынтараў, 5 ЖК-тэлевізараў, 2 мульціборды, сістэма відэаназірання – 5 камер.

Планаванне адукацыйнага працэсу ва ўстанове ажыццяўлялася ў адпаведнасці з Палажэннем аб установе агульнай сярэдняй адукацыі, на аснове тыпавога вучэбнага плана, зацверджанага Пастановай Міністэрства адукацыі Рэспублікі Беларусь 11.05.2018 №43. Расклад вучэбных і факультатыўных заняткаў, заняткаў па інтарэсах складзены ў адпаведнасці з захаваннем санітарна-гігіенічных нормаў. Вучэбная нагрузка не перавышала дапусцімай нормы.

Навучанне ажыцяўлялася на базавым узроўні ў 1-7 класах. Дапрофільным навучаннем былі ахоплены групы вучняў з 4 чалавек: у 8-9 класах па вучэбных прадметах “Хімія і “Біялогія”, з 3 чалавек у 11 класе па вучэбных прадметах “Матэматыка” і “Фізіка”.

Вучэбныя праграмы па прадметах за 2021/2022 навучальны год выкананы ў поўным аб’ёме.

Якасць ведаў вучняў у параўнанні з мінулымі навучальнымі гадамі адлюстроўвае адмоўную дынаміку і складае 91,2%. Сярэдні бал па школе знізіўся ў параўнанні з 2020/2021 н.г. (на 0,1) і складае 7,1 балы

(дадатак 1).

Самыя нізкія сярэднія балы ў вучняў 7 класа - 6,4; 9 класа – 6,7; 6 і 4 класах- 6,9. Па прадметах па школе самыя нізкія балы па біялогіі – 5,8 і матэматыцы – 6,1; самы высокі па працоўнаму навучанню, дапрызыўнай і медыцынскай падрыхтоўцы - 8,4 балаў, па фізічнай культуры – 8,5 балаў.

Вучняў, якія займаюцца на высокім узроўні, ва ўстанове 14 вучняў (15,4%), на дастатковым – 41 (45%), на сярэднім – 27 (29,7%), на здавальняючым – 9 (9,9%) (дадатак 2).

Вучняў, якія займаюцца на высокім узроўні, ва ўстанове 20 вучняў (20%), на дастатковым – 42 (42%), на сярэднім – 32 (32%), на здавальняючым – 6 (6%) (дадатак 2).

Выніковая атэстацыя вучняў паказала (на 4,6%), якія займаюцца на высокім узроўні, на 3% павысілася колькасць вучняў на дастатковым узроўні, на сярэднім узроўні - паніжэнне колькасці вучняў – 2,3%, паніжэнне колькасці вучняў са здавальняючым узроўнем ведаў павысілася на 3,9% і склала 9,9%. На кантролі застанецца работа з матываванымі вучнямі і правядзенне настаўнікамі стымулюючых заняткаў, сістэмная работа па забеспячэнні якасці ведаў вучняў.

У 2021/2022 навучальным годзе на правядзенне факультатыўных заняткаў было выдзелена 14 гадзін ( у прошлым годзе - 20 гадзін), з іх 7 гадзін ў 1-4 класах, 5 гадзін - у 5-9 класах, 1 гадзіна – у 11 класе. Ахоп факультатыўнымі заняткамі складаў 39,7% ад агульнай колькасці вучняў, што на 13% менш, чым у прошлым навучальным годзе (52,54%). Значнае памяншэнне колькасці гадзін факультатыўных заняткаў тлумачыцца пашырэннем і прадаўжэннем работы профільных груп фізіка-матэматычнага накірунку ў 11 класе, а таксама арганізацыяй дапрофільнай падрыхтоўкі: 8–9 класы – хіміка-біялагічны накірунак. Факультатыўнымі заняткамі ў 5-11 класах ахоплены асноўныя вучэбныя прадметы. Захоўваецца пераемнасць у навучанні для вучняў 2, 3, 4, 5, 6, 7, класаў па такіх прадметах, як беларуская мова, англійская мова, руская мова. Не захоўваецца пераемнасць пры выбары факультатыўных заняткаў у 8, 9, 10, 11-м класе па вучэбных прадметах геаграфія, матэматыка, гісторыя Беларусі.

Работа па падрыхтоўцы вучняў да алімпіяд арганізавана праз правядзенне настаўнікамі стымулюючых і індывідуальных заняткаў, работу ў дапрофільных і профільных групах, арганізацыю заняткаў школы алімпійскага рэзерву ў перыяд канікул (4 разы на год).

Вучні 8 – 11 класаў прымалі ўдзел у другім этапе рэспубліканскай алімпіяды па вучэбных прадметах – удзельнікаў 14 чалавек, пераможцаў – 6 (42,9%). *(Даведачна: у 2020/2021 навучальным годзе 10 вучняў , што склала 55% ад агульнай колькасці вучняў 9-11 класаў. Прызавых месц – 2 (20%).* Вучні сярэдняга звяна таксама прынялі ўдзел у раённых прадметных алімпіядах: усяго 23 удзельнікі, з іх 7 пераможцаў (30,4%). (*Даведачна: у 2020/2021 н.г. 4 дыпломы).*

Сярод прызёраў другога этапу рэспубліканскай алімпіяды вучні, падрыхтаваныя настаўнікамі: Кулеш А.А., Цэлагуз І.Ф., Кароткай Г.І. (па 1 прызавым месцы). Сярод прызёраў раённых прадметных алімпіяд вучняў ІІ ступені: Кароткая Г.І., Карачун Т.А., Кулеш А.А. (па 2 прызавыя месцы), па 1 прызавым месцы ў настаўнікаў: Салаш Т.В., Мянько У.В., Бяшэйка Т.М.

Нізкі ўзровень падрыхтоўкі вучняў да алімпіяд па беларускай мове і літаратуры ў настаўніка Шыбут А. В., па гісторыі ў настаўніка Карчэўскай А.І., па інфарматыцы ў настаўніка Сегеня А.А. ў дапрофільнай групе ў настаўніка Шалік М.М. па хіміі, у профільнай групе Стрэльчук Г.П. па фізіцы, Веліча М.І. па матэматыцы. Адсутнасць падрыхтоўкі ўдзельнікаў па астраноміі, грамадазнаўстве, настаўнікамі Сегенем А.А., Карпавай Р.А.

У трэцім этапе рэспубліканскай алімпіяды па вучэбным прадмеце “Біялогія” прымала удзел вучаніца 10 класа Мядзейка М. (настаўнік Кароткая Г.І.). Аднак, прызавога месца ў 2021/2022 навучальным годзе няма. (*Даведачна: у 2020/2021 навучальным годзе, па вучэбным прадмеце “Біялогія”, дыпломам ІІI ступені ўзнагароджана вучаніца 9 класа Мядзейка М.(настаўнік Кароткая Г.І.)*.

На алімпіядзе малодшых школьнікаў у гэтым навучальным годзе 3 прызавых месцаў па матэматыцы ў вучня 4 класа Лысановіча Аляксея (7 месца, дыплом ІІІ ступені (66% выканання заданняў)) і Уласеня Івана (9 месца, дыплом ІІІ ступені (61% выканання заданняў)), настаўнік Кулеш С.Я., па англійскай мове ў вучаніцы 4 класа Шыбут Веранікі (3 месца, дыплом II ступені (76% выканання заданняў), настаўнік Салаш Т.В. Адсутнічаюць рэзультаты алімпіяд ў настаўнікаў пачатковых класаў Новік М.Л.

Удзельнікі раённага конкурсу работ даследчага характару “Я - даследчык”:2 работы з 4-х выйшлі на раённы этап фестываля малодшых школьнікаў “Я - даследчык”. Работа вучаніцы 4 класа Хлюст Кацярыны ўзнагароджана дыпломам III ступені, настаўнік Кулеш С.Я. Работа вучаніцы 1 класа Конч Дар’і адзначана сертыфікатам удзельніка, настаўнік Есіс Л.У.

Як вынік, на недастатковым узроўні ажыццяўляюць падрыхтоўку вучняў да алімпіяд і да ўдзелу ў конкурсах даследчай дзейнасці настаўнікі пачатковых класаў Новік М.Л., Нупрэйчык А.У.

У інтэрнэт-алімпіядах і дыстанцыйных алімпіядах у гэтым навучальным годзе прынялі ўдзел 16 вучняў па асноўных вучэбных прадметах *(Даведачна: 2020/2021 - 11 удзельнікаў)*. Дыпломам ІІ ступені па біялогіі адзначана вучаніца 9 класа Тарасевіч К., дыпломам III ступені па біялогіі адзначана вучаніца 9 класа Бобка К. па рускай мове – Таболіна С. (7 клас, дыплом ІІI ступені, настаўнік Кулеш А.А. Не ў поўнай меры праявілі свой інтэлектуальны патэнцыял у дыстанцыйных алімпіядах вучні пачатковай школы, па працоўнаму навучанню, гісторыі, а таксама вучні профільных груп па матэматыцы, фізіцы, дапрофільнай групы па хіміі).

На дастатковым узроўні ва ўстанове арганізаваны ўдзел вучняў у прадметных рэспубліканскіх алімпіядах і міжнародных конкурсах: 2021/2022 – 160 (127%), 2020/2021 – 158 (135%), 2019/2020 н.г. - 157 (131%), 2018/2019 н.г. – 144 удзельнікі (105%); 2017/2018 н.г.- 167 удзельнікаў (115%). Найбольш рэзультатыўнымі з’яўляюцца конкурсы па рускай мове (настаўнік Кулеш А. А.), па беларускай мове (настаўнік Карачун Т.А.), па біялогіі (настаўнік Кароткая Г. І.), па фізічнай культуры і здароўі (настаўнік Плескцэвіч Л.У.), па геаграфіі ( настаўнік Цэлагуз І.Ф.).

Ва ўстанове адукацыі працуе навуковае таварыства вучняў і настаўнікаў “Эліта”, мэтай якога з’яўляецца падрыхтоўка даследчых работ да ўдзелу ў раённай навукова-практычнай канферэнцыі школьнікаў. На раённы конкурс даследчых работ было падрыхтавана 9 навуковых работ пад кіраўніцтвам настаўнікаў Кулеш А.А., Бяшэйка Т.М., Салаш Т.В., Карачун Т.А., Шалік М.М., Стрэльчук Г.П., Шыбут А.В., Цэлагуз І.Ф., Карчэўскай А.І., аднак у фінальным этапе дыпломамі адзначана 2 работы (22,2% ад удзельнікаў фінальнага этапу) па рускай мове і літаратуры (кіраўнік Кулеш А.А.) – дыплом І ступені, па працоўным навучанні (кіраўнік Бяшэйка Т.М.) – дыплом I ступені. У абласным конкурсе даследчых работ прымала ўдзел 3 работы па рускай мове і літаратуры Ракушынай Я., XI клас ( кіраўнік Кулеш А.А.), адзначана дыпломам ІІІ ступені, па хіміі Салаш Г.,VIII клас (кіраўнік Шалік М.М.) адзначана дыпомам I ступені. Работа па працоўным навучанні Гладкай Н. (кіраўнік Бяшэйка Т.М.) адзначана не была.

Праблемным застаецца пытанне недастатковай падрыхтоўкі навуковых работ па фізіцы настаўнік Стрэльчук Г. П., па беларускай літаратуры настаўнікі Шыбут А.В., Карачун Т.А., па англійскай мове настаўнік Салаш Т. В., па геаграфіі настаўнік Цэлагуз І.Ф., па фізіцы настаўнік Стрэльчук Г.П. так як работы практычна кожны год не выходзяць у фінальны этап. Увогуле, можна зрабіць вывад, што арганізацыя даследчай дзейнасці ў школе знаходзіцца на станоўчым узроўні.

Настаўнікі-прадметнікі прымалі ўдзел у дыстанцыйных конкурсах і алімпіядах, але ніхто з настаўнікаў не адзначаны дыпломамі за ўдзел.

Выпускныя экзамены па завяршэнні навучання і выхавання на ІІ і ІІІ ступенях агульнай сярэдняй адукацыі паспяхова здалі 4 вучні 11 класа і 10 вучняў 9 класа. Два вучні11 класа, Новік А. і Шэйка Я. вызвалены ад экзаменаў па стану здароўя.

Вынікі выпускных экзаменаў па завяршэнні навучання і выхавання на ІІ ступені агульнай сярэдняй адукацыі ў 2021/2022 навучальным годзе: выпускныя экзамены па завяршэнні навучання і выхавання на ІІ ступені агульнай сярэдняй адукацыі паспяхова здалі 10 вучняў.

У 2021/2022 навучальным годзе рускую мову ў ІX класе вывучалі 10 вучняў. Па выніках навучальнага года 4 вучні (40%) атрымалі адзнакі на дастатковым узроўні, 6 вучняў (60%) – на сярэднім узроўні. Экзамен здавалі ўсе вучні: 9 вучняў (90%) пацвердзілі свае гадавыя адзнакі, 1 вучаніца (10%) панізіла адзнаку на 2 балы. Таму сярэдні бал на экзамене склаў 6,1, што на 0,2 балы менш гадавога.

Выпускныя экзамены па завяршэнні навучання і выхавання на ІІІ ступені агульнай сярэдняй адукацыі здавалі 4 вучні з 6 вучняў класа: 2 вучні па медыцынскім паказчыкам і на падставе загада начальніка ўпраўлення па адукацыі, спорце і турызме Клецкага раённага выканаўчага камітэту ад 14.05.2022 № 514 “Аб вызваленні вучняў ад выпускных экзаменаў па завяршэнні навучання і выхавання на ІІ і ІІІ ступенях агульнай сярэдняй адукацыі ў 2022 годзе былі вызвалены.

У 2021/2022 навучальным годзе беларускую мову на базавым узроўні вывучалі 6 чалавек. Па выніках навучальнага года 2 вучні (33%) атрымалі адзнаку на высокім узроўні, 3 вучні (50%) – на дастатковым, 1 (17%) – на сярэднім узроўні 2 (33%). Экзамен здавалі 4 вучні. 2 вучні (50%) пацвердзілі свае гадавыя адзнакі, 2 вучні (50%) панізілі гадавыя адзнакі на 2 балы. Сярэдні бал ніжэй гадавога на 1,0 балаў і склаў 6,25 балаў.

Матэматыку на павышаным узроўні вывучалі 3 вучні. Па выніках навучальнага года 1 вучань (33,3%) атрымаў адзнаку на высокім узроўні, 1 (33,3%) – на дастатковым узроўні, 1 (33%) – на сярэднім узроўні(33,4) . Экзамен здавалі 2 вучні, 1 вучань (Шэйка Я.) – вызвалены па стану здароўя. 2 вучні, якія здавалі экзамен пацвердзілі свае гадавыя адзнакі. На высокім узроўні здаў экзамен 1 вучань (50%), на сярэднім – 1 вучань (50%). Сярэдні бал за экзамен па матэматыцы роўны гадавому – 7,5.

Матэматыку на базавым узроўні ў 2021/2022 навучальным годзе вывучалі 3 вучні. Па выніках навучальнага года 2 вучні (67%) атрымалі адзнаку на дастатковым узроўні, 1 вучань (33%) – на сярэднім узроўні . Экзамен сдавалі 2 вучні, 1 вучаніца (Новік А.) – вызвалена ад экзамену па стану здароўя. Вучні, якія здавалі экзамен пацвердзілі свае гадавыя адзнакі. Сярэдні бал за экзамен роўны гадавому і склаў – 6,0 балаў.

Гісторыю Беларусі на базавым узроўні вывучалі 6 вучняў. Па выніках навучальнага года 3 вучні (50%) атрымалі адзнаку на высокім узроўні, 2 вучні (33%) – на дастатковым узроўні, 1 вучань (17%) – на здавальняючым узроўні. Сярэдні бал за год склаў – 7,8 балаў. Экзамен здавалі 4 вучні, 2 вучні – вызвалены ад экзамену па стану здароўя. Для XІ-ці класнікаў гэта быў першы вусны экзамен. Падрыхтоўцы да экзамену ўдзялялася шмат часу. Рэгулярна вучні наведвалі кансультацыі, на ўроках праводзіліся паралелі пры вывучэнні некаторых тэм. На факультатыўных занятках паглыбленна вывучаліся тэмы пасляваеннага развіцця Беларусі, што таксама паўплывала на якасць ведаў. Вучні падышлі сур’зна і адказна да падрыхтоўкі да экзамену па гісторыі Беларусі, пагэтаму пацвердзілі і палепшылі свае вынікі на экзамене. Экзамен здавалі 4 вучні, 2 вучні (Шэйка Я., Новік А.) былі вызвалены па стане здароўя. Па выніках экзамену 3 вучні (75%) атрымалі адзнаку на высокім узроўні, 1 вучань (25%) – на сярэднім узроўні. Такім чынам сярэдні бал за экзамен на 0,2 балы вышэй гадавога і склаў – 8,0

Англійскую мову на базавым узроўні вывучалі ўсе вучні XІ класа. Па выніках навучальнага года 1 вучань (17%) атрымаў адзнаку на высокім узроўні, 4 вучні (66%) атрымалі адзнаку на дастатковым узроўні, 1 вучань (17%) – на здавальняючым узроўні. Экзамен здавалі 4 вучні класа, 2 вучні (Новік А., Шэйка Я.) былі вызвалены па стане здароўя. Па выніках экзамену было адзначана, што вучні дастаткова добра справіліся з выпускным экзаменам. 2 вучні (50%) атрымалі адзнакі на высокім узроўні, 1 вучань (25%) – на дастатковым узроўні, 1 вучань (25%) – на здавальняючым узроўні. 2 вучні (50%) пацвердзілі гадавыя адзнакі, 2 вучні (50%) палепшылі гадавыя адзнакі на 1 бал. Сярэдні бал за экзамен на 0,5 балаў вышэй гадавога і склаў 7,75 балаў.

Аналіз статыстычных даных вынікаў цэнтралізаванага тэсціравання паказаў, выпускнікі 2022 года атрымалі сярэднія балы на ЦТ па матэматыцы, беларускай мове, фізіцы не вышэй за 65 балаў. Па выніках здачы цэнтралізавнага тэсціравання у 2019 годзе выпускнікі-медалісты па біялогіі набралі 90 і 97 балаў ( у 2018 годзе адна выпускніца набрала больш за 80 балаў па беларускай мове).

Па выніках уступнай кампаніі з 6 выпускнікоў 11 класа 1 вучань паступіў ў вышэйшую навучальную ўстанову – 16,7%, (у 2020/2021 – 25%, у 2019/2020 - 62%, у 2018/2019 навучальным годзе - 45%), у сярэдне- спецыяльную ўстанову – 4 выпускнікі - 66,6%, (2019/2020 - 3 выпускнікі - 38%), ( 2018/2019 - 27%, у 2017/2018 годзе -60%), (дадатак 6).

З 10 выпускнікоў 9 класа пражоўжаць навучанне ў 10 класе 6 чалавек (60,0%), у сярэдне спецыяльнай установе - 3 чалавекі ( 30,0%), у прафесійна тэхнічным вучылішчы – 1 чалавек ( 10,0 %).

У 2021/2022 навучальным годзе прадаўжаў працу пункт карэкцыйнай педагагічнай дапамогі, настаўнік- дэфектолаг І.Ф.Цэлагуз. На пачатак года была праведзена дыягнастычная работа па выяўленні ўзроўню развіцця пазнаваўчых працэсаў і ўзроўню сфарміраванасці вучэбных уменняў і навыкаў па прадметах, стваралася карэкцыйна-развіваючае асяроддзе для дзяцей з АПФР. На працягу года з пункта адлічана 2 дзяцей (2 – навучэнцаў школы), будуць прадаўжаць атрымліваць дапамогу 9 дзяцей.

Пераемнасць паміж І і ІІ ступенямі адукацыі забяспечвалася праз сумесную работу педагога-псіхолага, класнага кіраўніка, настаўнікаў-прадметнікаў. Былі праведзены псіхолага-педагагічны кансіліум у 5 класе, тры бацькоўскія сходы з запрашэннем усіх настаўнікаў-прадметнікаў. Дадзеныя мерапрыемствы дазволілі ажыццявіць плаўны пераход вучняў з 4-га ў 5-ы клас, стварыць станоўчы мікраклімат у класе.

Праблемным застаецца нездавальняючы ўзровень дысцыпліны асобных вучняў 7 і 8 класаў (класныя кіраўнікі Карачун Т.А., Салаш Т.В. адпаведна), што тлумачыцца адсутнасцю адзіных патрабаванняў да вучняў з боку настаўнікаў, адсутнасцю кантролю за вучобай дзяцей з боку бацькоў і пацвярджае цяжкасці адаптацыйнага перыяду.

Асноўнымі пытаннямі самакантролю адукацыйнага працэсу ў 2021/2022 годзе былі выкананне Палажэння аб парадку арганізацыі ўліку дзяцей, якія падлягаюць навучанню; выкананне вучэбных праграм і практычнай часткі па прадметах; арганізацыя работы з адоранымі вучнямі, вынікі другога і трэцяга этапаў рэспубліканскай алімпіяды па вучэбных прадметах; арганізацыя даследчай работы з вучнямі; арганізацыя работы факультатыўных заняткаў; арганізацыя, правядзенне і вынікі экзаменаў па завяршэнні навучання і выхавання на ІІ і ІІІ ступенях агульнай сярэдняй адукацыі. Выкарыстоўваліся такія формы самакантролю, як класна-абагульняючы ў 5-м, 9-м класах; тэматычны кантроль стану вядзення школьнай дакументацыі; кантроль за каляндарна-тэматычным планаваннем і выкананнем вучэбных праграм па агульнаадукацыйных прадметах; персанальны кантроль за работай настаўнікаў па вядзенні электронных журналаў і дзённікаў.

**Вывады:** вучэбны план, складзены на аснове тыпавога вучэбнага плана, адпавядае патрабаванням і рэалізаваны поўнасцю; захаваны нормы максімальна дапусцімай нагрузкі вучняў, гігіенічныя патрабаванні; на кожнай ступені факультатыўныя заняткі забяспечваюць адукацыйныя запыты вучняў; арганізавана дапрофільная і профільная падрыхтоўка вучняў у адпаведнасці з запытамі бацькоў і вучняў.

**Праблемы:** нізкі ўзровень падрыхтоўкі вучняў пачатковай школы да раённых алімпіяд сярод малодшых школьнікаў; недастатковая колькасць прызавых месцаў на другім і трэцім этапах рэспубліканскай алімпіяды па профільных вучэбных прадметах; недастатковая рэзультатыўнасць вучняў у дыстанцыйных і інтэрнэт-алімпіядах.

**Шляхі рашэння:** расшырыць сетку дапрофільнай падрыхтоўкі праз адкрыццё групы павышанага ўзроўню вывучэння вучэбнага прадмета “Беларуская мова” ў 8 класе, прадоўжыць вывучэнне вучэбных прадметаў “Хімія” і “Біялогія” на павышаным узроўні ў 9 класе; вызначыць адказных за падрыхтоўку даследчых работ вучняў: у пачатковай школе – Кулеш С.Я., у сярэднім і старэйшым звяне - Кулеш А.А.; ажыццяўляць кантроль за работай усіх настаўнікаў па падрыхтоўцы вучняў да ўдзелу ў алімпіядах, даследчай дзейнасці, творчых конкурсах.

**Стан здароўя вучняў. Фізкультурна-аздараўленчая і спартыўна-масавая работа.**

Ва ўстанове ўдзяляецца належная ўвага арганізацыі спартыўна-масавай работы, захаванню і ўмацаванню здароўя вучняў. Настаўнікам фізічнай культуры і здароўя Плескацэвіч Л.У., Карчэўскім Р.М. праводзяцца Дні здароўя, малыя алімпійскія гульні, школьная спартакіяда. Вучні школы прымалі актыўны ўдзел у раённай спартакіядзе, дзе атрымалі прызавыя месцы па наступных відах спорту: шашках і шахматах- 3 месца, баскетболе – 6 месца, валейболе – 5 месца, у раёных спаборніцтвах па мнагабор’ю “Здароу’е” – 2 месца. Каманда школы заняла 3 месца ў раённай алімпіядзе па фізічнай культуры і здароўі.

Фізкультурна-аздараўленчай работай праз работу аб’яднанняў па інтарэсах, спартыўных секцый ахоплена 82% вучняў.

Нізкія вынікі паказалі юнакі на раённых спаборніцтвах па лёгкаатлетычным кросе і валейболе, баскетболе.

Медыцынскі агляд у 2021/2022 годзе прайшлі ўсе вучні ўстановы.

Па выніках агляду да заняткаў фізічнай культурай дапушчаны 115 вучняў: асноўная група-96 вучняў (83,5%), падрыхтоўчая -11 вучняў (9,6%), ЛФК- 3(2,6%); СМГ – 1 (0,8%), вызвалены 4 вучні (3,5%). Праблемным застаецца пытанне павелічэння колькасці вучняў з парушэннямі зроку – 10 чалавек. Парушэнне асанкі выяўлена ў 5 вучняў, паталогія нярвовай сістэмы – у 8 вучняў.

Па выніках пропускаў вучнямі вучэбных заняткаў адзначаецца тэндэнцыя памяньшэння колькасці пропускаў адным вучнем на працягу апошніх двух гадоў па прычыне хваробы: у 2018/2019 – у сярэднім 10 пропускаў на аднаго вучня, у 2019/2020 - 13 пропускаў на аднаго вучня, 2020/2021 - 13 пропускаў на аднаго вучня, 2021/2022 – 11 пропускаў на аднаго вучня.

Усім настаўнікам неабходна прадаўжаць работу па выкарыстанні здароўезберагаючых тэхналогій на ўроках: праводзіць рэгулярна фізкультхвілінкі, гімнастыку для вачэй, рухомыя перапынкі.

У школе арганізавана гарачае харчаванне, ахоп якім складае 100% (з іх 100% бясплатнае харчаванне).

**Вывады:** Фізкультурна-аздараўленчая і спартыўна-масавая работа ва ўстанове арганізавана на здавальняючым узроўні; неабходна сістэма прафілактычных мерапрыемстваў, накіраваных на ўмацаванне і захаванне здароўя вучняў, прафілактыку зніжэння зроку і парушэння асанкі вучняў.

**Праблемы:** у 2021/2022 навучальным годзе знізіўся паказчык пропуску заняткаў вучнямі па прычыне хваробы, аднак патрабуе ўдасканалення сістэма работы па падрыхтоўцы вучняў да спартыўных спаборніцтваў і алімпіяды па фізічнай культуры і здароўі.

**Шляхі вырашэння:** настаўнікам фізічнай культуры Плескацэвіч Л.У., Карчэўскаму Р.М. актывізаваць работу па падрыхтоўцы вучняў да ўдзелу ў алімпіядах і спартыўных спаборніцтвах; адміністрацыі школы кантраляваць правядзенне заняткаў па фізічнай культуры і здароўі, падрыхтоўцы вучняў да алімпіяды і спартыўных спаборніцтваў.

**Работа з педагагічнымі кадрамі. Кадравае забеспячэнне.**

Адукацыйны працэс у 2021/2022 навучальным годзе ажыццяўлялі 22 педагогі, з іх два настаўнікі-пенсіянеры па вучэбным прадмеце “Матэматыка”, па вучэбным прадмеце “Інфарматыка” адзін малады спецыяліст другога году работы: Мянько У.В. (англійская мова) і адзін настаўнік-сумяшчальнік па вучэбным прадмеце “Нямецкая мова” (Макарэвіч Т.А.).

Большасць педагогаў установы маюць дастаткова высокі прафесійны патэнцыял: вышэйшую кваліфікацыйныю катэгорыю - 13 (59,1%,), першую – 8 (36,4%), з другой катэгорыяй - 0% , без катэгорыі - 1 (4,5%) настаўнік (малады спецыяліст, Мянько У.В.). Толькі два педагогі маюць сярэднюю спецыяльную адукацыю - настаўнік працоўнага навучання Бяшэйка Т. М. і настаўнік англійскай мовы Мянько У.В. (малады спецыяліст), якая працуе другі год і з’яўляецца студэнткай другога курса Мінскага дзяржаўнага лінгвістычнага ўніверсітэта. 95,4% настаўнікаў маюць педагагічны стаж 10 і больш гадоў і вышэйшую адукацыю (дадатак 7).

Курсы павышэння кваліфікацыі настаўнікі праходзяць своечасова. У гэтым навучальным годзе планава прайшлі базавыя курсы 5 настаўнікаў і 3 настаўніка – дыстанцыйныя (Шыбут А.В., Кулеш А.А., Кулеш С.Я., Карчэўскі Р.М., Карчэўская А.І., Цэлагуз І.Ф., Новік М.Л., Бяшэйка Т.М.).

Ва ўстанове арганізавана работа атэстацыйнай камісіі. План павышэння кваліфікацыйнай катэгарыйнасці настаўнікаў выконваецца. Назіраецца стабільная дынаміка на працягу апошніх трох гадоў па павышэнні катэгарыйнасці настаўнікаў, у тым ліку на вышэйшую катэгорыю. На працягу 2021/2022 н.г. павысіла катэгорыю на першую Кулеш А.А. (педагог-псіхолаг). (*Даведачна: у 2020/2021 навучальным годзе павысіла катэгорыю на вышэйшую Салаш Т.В. 2019/2020 навучальным годзе, павысіла катэгорыю на другую педагог сацыяльны Вашчыла Н.А., у 2018/2019 навучальным годзе павысіла катэгорыю на вышэйшую настаўнік пачатковых класаў Кулеш С. Я., на першую – Карпава Р. А., на другую атэставалася Снітавец А. А., настаўнік англійскай мовы. У 2017/2018 быў атэставаны 1 педагог на вышэйшую катэгорыю, у 2016/2017 – 3 педагогі, з іх 2 – на вышэйшую катэгорыю).*

У школе праводзіцца работа па прафарыентацыі выпускнікоў на педагагічныя спецыяльнасці. Адзін з выпускнікоў 2021/2022 навучальнага году паступіў у Беларускі дзяржаўны педагагічны ўніверсітэт імя М.Танка на фізіка-матэматычны факультэт на спецыяльнасць фізіка і інфарматыка, у бягучым навучальным годзе.

**Вывады:** аналіз кадраў сведчыць аб дастаткова высокім прафесійным патэнцыяле педагогаў для ажыццяўлення якаснага адукацыйнага працэсу. Ва ўстанове створаны ўмовы для непарыўнага прафесійнага росту педагогаў.

**Праблемы:** забяспечанасць установы настаўнікам матэматыкі і інфарматыкі, педагогам-арганізатарам, настаўнікам англійскай мовы, сацыяным педагогам, настаўнікам-дэфектолагам, настаўнікам геаграфіі.

**Шляхі вырашэння:** прадаўжаць мэтанакіраваную прафарыентацыйную работу з вучнямі выпускных класаў на педагагічныя спецыяльнасці, неабходныя ўстанове адукацыі.

**Вучэбна-метадычная і інавацыйная дзейнасць.**

Метадычная работа ажыццяўлялася праз работу 3 метадычных аб’яднанняў (настаўнікаў прыродазнаўча-матэматычнага цыкла, настаўнікаў пачатковых класаў і настаўнікаў грамадска-гуманітарнага цыкла), вывучэнне эфектыўнай педагагічнай практыкі педагогаў, выпуск школьнага метадычнага часопіса “ВІР”, індывідуальныя кансультацыі, індывідуальную работу з маладымі спецыялістамі, узаеманаведванне ўрокаў, праходжанне атэстацыі.

Школьныя метадычныя аб’яднанні ўзначальвалі найбольш вопытныя педагогі, якія кантралявалі выкананне вучэбных праграм, захаванне патрабаванняў да вядзення сшыткаў вучняў, арганізоўвалі правядзенне прадметных тыдняў. Аднак актыўнасць работы МА недастатковая. Фармальна праводзяцца справаздачы настаўнікаў па самаадукацыі, кіраўнікі метадычных аб’яднанняў не ініцыіруюць настаўнікаў на падрыхтоўку матэрыялаў для друку ў сродках масавай інфармацыі, метадычных часопісах.

Прадаўжаецца работа па стварэнні і папаўненні віртуальных вучэбных кабінетаў.

Педагогі школы прымяняюць на вучэбных занятках сучасныя адукацыйныя тэхналогіі – інфармацыйныя (руская мова і літаратура, гісторыя, геаграфія, біялогія, англійская мова, АБЖ), гульнявыя (пачатковыя класы),

**Выхаваўчая і ідэалагічная работа.**

Ідэалагічнаму, грамадзянскаму і патрыятычнаму выхаванню ў школе надаецца вялікая ўвага. Ва ўстанове рэгулярна праводзіцца ідэалагічная работа па выхаванню пачуцця патрыятызму, гонару за сваю краіну. Фарміраванню інфармацыйнай культуры навучэнцаў спрыяе штотыднёвае правядзенне інфармацыйных гадзін, адзіных дзён інфармавання па праграме “ШАГ” для навучэнцаў V-VI, VIII-XI, IX класаў. На кожную інфармацыўную гадзіну запрашаліся госці, якія расказвалі вучням аб станаўленні Беларусі. Сярод іх былі: першы сакратар ОО БРСМ Рудко В.Я., старшыня сіняўскага сельскага выканаўчага камітэту Сенькевіч А.І., пратаіерэй храма Мікалая Цудатворца Кісель А.І., супрацоўнік МНС Сцепанюк В.А., настаўнік – ветэран Грыцаль М.І., трэнер ДЮСШ Шпігель В.С., брыгадзір ОАО “Клецкірайаграсэрвіс” Аскерка А.І.

Для развіцця творчых, лідарскіх здольнасцяў у навучэнцаў у школе дзейнічаюць грамадскія арганізацыі БРСМ і БРПА, у якіх задзейнічана 100% навучэнцаў. У 2021/2022 навучальным годзе дзейнасць грамадскіх аб'яднання спрыяла актывізацыі патрыятычнага выхавання, фарміраванню актыўнай грамадзянскай пазіцыі навучэнцаў, уключэнню іх у актыўную грамадскую дзейнасць, фарміраванню духоўна-маральных пачуццяў.

У ДУА «Сіняўская сярэдняя школа Клецкага раёна» дзейнічае валанцёрскі атрад «Добрае сэрдца». У нашай школе 10 афіцыйна зарэгістраваных валанцёраў, але валанцёрскай працай займаюцца ўсе рабяты старэйшага звяна.

Вялікая ўвага ўдзяляецца арганізацыі экскурсійных паездак. На працягу года адбыліся экскурсіі: у Мінск музей МУС, у гісторыка-культурны комплекс “станькава”, у Нясвіж гісторыка-культурны комплекс “Нясвіжскі замак”, наведваны музеі раёна, прафарыянтацыйная экскурсія ў ВАРБ.

Прадаўжае працу рэсурсны цэнтр па грамадзянска-патрыятычным выхаванні. Для арганізацыі працы рэсурснага цэнтра ў школе выдзелены кабінет, у якім збіраецца ўвесь назапашаны педагогамі школы матэрыял па патрыятычным выхаванні. Распрацавана дакументацыя, якая рэгламентуе працу рэсурснага цэнтра: палажэнне аб рэсурсным цэнтры, яго структура, склад каардынацыйнага савета рэсурснага цэнтра, яго план работы на навучальны год. Акрамя таго на базе рэсурснага цэнтра працуе бацькоўскі клуб бацькоў.

**Вывады:** у школе склалася традыцыйная сістэма выхаваўчай работы, маецца неабходны кадравы патэнцыял класных кіраўнікоў і службы СППС, наладжана супрацоўніцтва з праваслаўнай царквой, праводзіцца экскурсійная і прафарыентацыйная работа.

**Праблемы:** класнымі кіраўнікамі не ў поўнай меры выкарыстоўваюцца інавацыйныя падыходы ў арганізацыі свабоднага часу вучняў; недастаткова ўвагі ўдзяляецца выхаванню экалагічнай культуры вучняў настаўнікамі геаграфіі і біялогіі; на недастатковым узроўні арганізавана занятасць вучняў у шосты школьны дзень.

**Шляхі вырашэння:** актывізацыя работы школьнага метадычнага аб’яднання класных кіраўнікоў праз вывучэнне эфектыўнай практыкі ў раёне; выкарыстанне гадзін грамадска-карыснай працы для далейшага добраўпарадкавання тэрыторыі школы; далейшае супрацоўніцтва з Клецкім раённым ваенным камісарыятам па патрыятычным выхаванні вучняў.

**Работа з сям’ёй, грамадскасцю, соцыумам.**

На працягу навучальнага года педагогам - псіхолагам Е.А.Кулеш, праводзіліся заняткі, індывідуальныя кансультацыі з навучэнцамі 1-11 класаў па гендэрнаму выхаванню. Класныя кіраўнікі таксама надаюць вялікае значэнне гэтаму кірунку ў выхаваўчай рабоце: класныя і інфармацыйныя гадзіны, індывідуальныя і групавыя гутаркі, узаемадзеянне з бацькамі.

У школе склалася пэўная сістэма псіхолага-педагагічнай асветы бацькоў, праз кансультацыйную працу службы СППС і педагогагаў.

Уключэнне бацькоў у адукацыйны працэс установы адукацыі ажыццяўляецца праз Савет школы, апякунскі савет, бацькоўскія сходы.

Аналіз работы Апякунскага савета ў 2021/2022 навучальным годзе дае магчымасць зрабіць выснову, што яго праца ў 2021/2022 навучальным годзе ажыццяўлялася на планавай аснове, вялікая ўвага надавалася вырашэнню пытанняў добраўпарадкавання і азелянення тэрыторыі школы, арганізацыі забаўляльных мерапрыемстваў, узнагароджання навучэнцаў па выніках удзелу ў агульнашкольных конкурсах, экскурсійных паездак.

У 2021/2022 навучальным годзе прайшло 5 бацькоўскіх сходаў. Значна павысілася якасць падрыхтоўкі і правядзення класных бацькоўскіх сходаў (актуалізацыя праблемных пытанняў, прыцягненне спецыялістаў СППС, настаўнікаў-прадметнікаў, супрацоўнікаў РАУС).

Бацькі, дзеці, якіх прызнаныя ў СНС, запрашаліся на пасяджэнне Савета па прафілактыцы безнагляднасці і правапарушэнняў непаўналетніх. Працаваў клуб бацькоў.

У 2021/2022 навучальным годзе па прыкладзе папярэдняга навучальнага года кожным класным кіраўніком складзены план правядзення пасяджэнняў бацькоўскага універсітэта. Узаемадзеянне сям'і і школы ажыццяўляецца праз наведванне і вывучэнне стану сем'яў навучэнцаў, іх адукацыйных і інфармацыйных запытаў.

За навучальны год было зроблена нямала, але застаюцца пытанні, над якімі неабходна працаваць – узровень наведвальнасці бацькоўскіх сходаў у некаторых класах застаецца па-ранейшаму нізкі, што негатыўна ўплывае на паводзіны навучэнцаў, паспяховасць, адсутнасць цікавасці да школьнага жыцця ў цэлым, нежаданне развівацца творча, фізічна, інтэлектуальна. Неабходна больш актыўна прыцягваць бацькоў да планавання выхаваўчай дзейнасці, разнастаіць формы работы з бацькамі.

**Шляхі вырашэння:** прыцягненне спонсарскіх сродкаў для набыцця абсталявання для кабінетаў; выкарыстанне пазабюджэтных сродкаў для рамонту памяшканняў; пашырэнне сеткі платных аб’яднанняў па інтарэсах.

**Вывады:**

Арганізацыю работы школы па выкананні гадавога плана за 2021/2022 навучальны год можна лічыць здавальняючай. Ва ўстанове створаны неабходныя ўмовы для арганізацыі якаснага адукацыйнага працэсу. Педагагічны калектыў працаваў над забеспячэннем якаснага навучання і выхавання, накіраванага на задавальненне запытаў соцыуму і ўдзельнікаў адукацыйнага працэсу.

Застаюцца праблемнымі пытанні забеспячэння якасці ведаў вучняў, павышэнне ўзроўню падрыхтоўкі вучняў да цэнтралізаванага тэсціравання і ўдзелу ў трэцім этапе рэспубліканскай алімпіяды па вучэбных прадметах, арганізацыя сістэмнай даследчай дзейнасці вучняў, павышэнне ўзроўню выхаванасці вучняў.

Дадатак 1

Якасць ведаў вучняў і сярэдні бал:

|  |  |  |  |  |  |  |
| --- | --- | --- | --- | --- | --- | --- |
| Навучальны год | 2016/2017 | 2017/2018 | 2018/2019 | 2019/2020 | 2020/2021 | 2021/2022 |
| % якасці ведаў | 93% | 93% | 93% | 98% | 94% | 91,2 |
| Сярэдні бал | 7,3 | 7,3 | 7,3 | 7,2 | 7,2 | 7,1 |

Дадатак 2

Вынікі паспяховасці вучняў па ўзроўнях:

|  |  |  |  |  |  |
| --- | --- | --- | --- | --- | --- |
| Навучальны год | Нізкі | Здавальняючы % | Сярэдні  % | Дастатковы  % | Высокі  % |
| 2016/2017 |  | 2% | 33% | 43% | 22% |
| 2017/2018 |  | 4% | 35% | 44% | 17% |
| 2018/2019 |  | 8% | 35% | 42% | 15% |
| 2019/2020 |  | 2% | 40% | 43% | 14% |
| 2020/2021 |  | 6% | 32% | 42% | 20% |
| 2021/2022 |  | 9,9% | 29,7% | 45,1% | 15,4% |

Дадатак 3

Сярэднія балы па профільных прадметах:

|  |  |  |  |  |  |
| --- | --- | --- | --- | --- | --- |
| Прадмет, клас | Сярэдні бал за 2017/2018 н.г. | Сярэдні бал за  2018/2019 н.г. | Сярэдні бал за  2019/2020 н.г. | Сярэдні бал за  2020/2021 н.г. | Сярэдні бал за  2021/2022 н.г. |
| Беларуская мова,11 клас | 8 | 8 | 8,0 | 8,0 |  |
| Англійская мова, 11 клас | 8,3 | 7,3 | 8,3 | - |  |
| Біялогія, 11 клас | 8,5 | 8 | 7,7 | 8,3 |  |
| Матэматыка, 10 клас | 7,8 | 8,3 | 8,7 | 7,0 | 7,7 |
| Фізіка,10 клас | 7,5 | 8 | 8,3 | 7,3 | 7,7 |
| Хімія, 9 клас |  | 8,3 | 8,7 | 9,0 | 8,3 |
| Біялогія, 9 клас |  | 8,3 | 8,3 | 8,3 | 8,0 |
| Хімія, 8 клас |  |  |  | 7,6 | 7,3 |
| Біялогія, 8 клас |  |  |  | 7,0 | 6,5 |

Дадатак 4

Аналіз вынікаў раённых алімпіяд у параўнанні з папярэднімі гадамі:

|  |  |  |  |  |  |
| --- | --- | --- | --- | --- | --- |
| Навучальны год | К-ць  удзельнікаў 9-11 класаў | К-ць пераможцаў  9-11 класаў | К-ць  удзельнікаў 3-8 класаў | К-ць пераможцаў 3-8 класаў | К-ць удз-каў у вобл./ пр. месц |
| 2014/2015 | 20 | 13 (65%) | 32 | 12 (38%) | 5 (біял., фіз. К., бел.м., геагр.) |
| 2015/2016 | 10 | 5 (50%) | 37 | 13 (35%) | 4 (біял.,фіз.к.,геагр.) |
| 2016/2017 | 23 | 5 (22%) | 32 | 15 (47%) | 3 (біял., фіз. К.) |
| 2017/2018 | 23 | 9 (39%) | 28 | 10 (36%) | 3 (біял., фіз.к.) |
| 2018/2019 | 22 | 1. (41%) | 27 | 8 (29%) | 1 (гіст.) |
| 2019/2020 | 16 | 6 (38%) | 5  (3-4класы) | 1 (20%) | 1 (Д2, фізіка) |
| 2020/2021 | 10 | 4 (40%) | 22 | 5 (23%) | 1 (Д3, біялогія) |
| 2021/2022 | 14 | 6 (42,9%) | 27 | 10 (37%) | 1 (біялогія) |

Дадатак 5

Рэзультатыўнасць за 2021/2022 навучальны год па настаўніках:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| №  п/п | Прозвішча, імя, імя па бацьку настаўніка | Алімпіяды | | | Конкурсы | | | Канферэнцыі | | |
| Раён. | Абл. | Дыст. | Раён. | Абл. | Рэсп. | Раён. | Абл. | Рэсп./Міжн. |
| 1 | Бяшэйка Т. М. | 1Д2 |  |  | 1Д1 |  |  |  |  |  |
| 2 | Веліч М.І. | 2у |  |  |  |  |  |  |  |  |
| 3 | Войцік Л.У. |  |  | 1у | 1у |  |  |  |  |  |
| 4 | Жукоўскі В.А. |  |  |  |  |  |  |  |  |  |
| 5 | Есіс Л. У. |  |  |  | 1у |  |  |  |  |  |
| 6 | Цэлагуз І.Ф. | 2у  1Д1 |  | 1у | 1у |  |  |  |  |  |
| 7 | Карачун Т. А. | 3у  1Д3  1Д2 |  | 2у | 1у |  |  |  |  |  |
| 8 | Карпава Р. А. |  |  | 1у |  |  |  |  |  |  |
| 9 | Кароткая Г. І. | 6у  2Д1  2Д3 | 1у | 2у  1Д2  1Д3 |  |  |  |  |  |  |
| 10 | Карчэўская А.І. | 5у |  | 2у | 1у |  |  |  |  |  |
| 11 | Карчэўскі Р.М. |  |  |  |  |  |  |  |  |  |
| 12 | Кулеш А. А. | 5у  2Д1  1Д2 |  | 2у | 1Д1 | 1Д3 |  |  |  |  |
| 13 | Кулеш С. Я. | 3у  2Д3 |  |  | 2у  1Д3 |  |  |  |  |  |
| 14 | Новік М. Л. |  |  |  | 1Д3 |  |  |  |  |  |
| 15 | Нупрэйчык А. У. |  |  |  |  |  |  |  |  |  |
| 16 | Плескацэвіч Л. У. |  |  |  |  |  |  |  |  |  |
| 17 | Салаш Т. В. | 3у  1Д2  1Д3 |  | 1у | 1у |  |  |  |  |  |
| 18 | Мянько У.В. | 1Д2 |  |  |  |  |  |  |  |  |
| 19 | Стрэльчук Г. П. | 2у |  |  | 1у |  |  |  |  |  |
| 20 | Сегень А.А. | 2у |  | 1у |  |  |  |  |  |  |
| 21 | Шыбут А. В. | 1у |  | 1у | 1у |  |  |  |  |  |
| 22 | Шалік М. М. | 2у |  | 2у | 2у | 1Д1 |  |  |  |  |

Дадатак 6

Аналіз паступлення выпускнікоў:

|  |  |  |  |  |
| --- | --- | --- | --- | --- |
| Год | УВА | УССА | УПТА | Усяго |
| 2017 | 30% | 50% | 10% | 90% |
| 2018 | 30% | 60% | 10% | 100% |
| 2019 | 45% | 27% | 18% | 90% |
| 2020 | 62% | 38% |  | 100% |
| 2021 | 25,0% | 12,5% | 37,5% | 87,5% |
| 2022 | 16,7% | 66,6% | 16,7% | 100% |

Дадатак 7

Кадравы састаў установы адукацыі:

|  |  |  |  |  |  |  |  |
| --- | --- | --- | --- | --- | --- | --- | --- |
| Катэгорыя педработнікаў | Усяго  па УА | Вышэйшая  катэгорыя | Першая  катэгорыя | Другая катэгорыя | Без  катэгорыі | Сярэдняя  спецыяльная  адукацыя | Вышэйшая адукацыя |
| Усяго настаўнікаў,  з іх: | 22 | 13  59,1% | 8  36,4% | 0  0% | 1  4,5% | 2  9,1% | 20  90,9% |
| настаўнік- дэфектолаг | 1 | 1 |  |  |  |  | 1 |
| педагог сацыяльны | 1 |  |  |  | 1 |  | 1 |
| Педагог псіхолаг | 1 |  | 1 |  |  |  | 1 |

Педагагічны стаж настаўнікаў:

|  |  |  |  |
| --- | --- | --- | --- |
| Да 5 гадоў | Ад 5 да 10 гадоў | Ад 10 да 15 гадоў | Звыш 15 гадоў |
| 1 4,5% |  | 2 9,1% | 19 86,4% |